**Ο ΔΗΜΟΣ ΘΕΡΜΑΙΚΟΥ ΜΕΣΑ ΑΠΟ ΤΟΝ ΦΑΚΟ ΣΑΣ**
**Η Αντιδημαρχία Ηλεκτρονικής Διακυβέρνησης με τον Αντιδήμαρχο κ. Καψάλα Συμεών, σε συνεργασία με τον Πρόεδρο του ΔΗΠΠΑΚΥΘ κ. Πριμεράκη Κώστα,**

**διοργανώνει δύο παράλληλους Διαγωνισμούς Φωτογραφίας.**

Οι τρείς πρώτοι σε κάθε ομάδα φωτογραφιών θα τιμηθούν από τον Δήμαρχο Θερμαϊκού με αναμνηστική πλακέτα.

• Το θέμα του διαγωνισμού είναι διπλό και θέμα πρώτο:

1. **«Αποτύπωση των όμορφων τοπίων του Δήμου** **Θερμαϊκού»**

και θέμα δεύτερο:

 2- **«Ελεύθερο - Εικαστικό»** .

• Η επιλογή των νικητών θα πραγματοποιηθεί από τριμελή επιτροπή που αποτελείται από τους εικαστικούς εκπροσώπους διαφορετικών τάσεων της τέχνης «της εικόνας», Ηλία Στεφανίδη , Βασίλη Ραπτόπουλου , Κωνσταντίνας Νάνου.

• Κάθε διαγωνιζόμενος μπορεί να συμμετάσχει με το πολύ 4 φωτογραφίες συνολικά και για τους δύο διαγωνισμούς, και εάν δεν κατατάξει ο δημιουργός σε ποιον διαγωνισμό θα συμμετάσχει η κάθε φωτογραφία του, σημαίνει ότι την τελική απόφαση για κατάταξη θα αποφασίσει η επιτροπή.

• Μετά την λήξη του διαγωνισμού ο διαγωνιζόμενος θα λάβει βεβαίωση συμμετοχής

• Στο politis@thermaikos.gr θα σταλθούν το ονοματεπώνυμο του διαγωνιζόμενου , ο τηλεφωνικός αριθμός, από κινητό και σταθερό, και το e-mail του και οι φωτογραφίες με τις οποίες θέλει να συμμετάσχει , καθώς και ο τίτλος κάθε μίας (προαιρετικός).

• Δεν απαγορεύεται η όποια επεξεργασία της φωτογραφίας. Ενδιαφέρει μόνο το τελικό εικαστικό αποτέλεσμα

• Κάποιες φωτογραφίες , όταν το θέμα ταιριάζει, μπορούνε να συμμετέχουν και στους δυο

 διαγωνισμούς με απόφαση της επιτροπής.

• Οι φωτογραφίες πρέπει να έχουν τραβηχτεί από εσάς, δηλαδή να κατέχετε να πνευματικά δικαιώματα.
•Αποτελεί αιτία απόρριψης αν στην φωτογραφία με οποιοδήποτε τρόπο φανερώνεται η ταυτότητα του φωτογράφου.

• Σε περίπτωση που κάποιος τρίτος χρησιμοποιήσει με οποιοδήποτε τρόπο και σε οποιονδήποτε χρόνο, κάποια από τις φωτογραφίες σας, ο Δήμος δεν επέχει καμία ευθύνη.

• Απαγορεύονται και απορρίπτονται οι χυδαίες, άσεμνες, προσβλητικές φωτογραφίες

• Στις φωτογραφίες δεν πρέπει να αποτυπώνεται οτιδήποτε μπορεί να οδηγήσει σε ταυτοποίηση φυσικού προσώπου (Πρόσωπα, πινακίδες οχημάτων, διευθύνσεις κ.α.)

• Οι νικητές θα ενημερωθούν με μήνυμα στο e-mail στο οποίο έκανε δήλωση στον διαγωνισμό.

• Όλα τα προσωπικά δεδομένα τα οποία θα περιέλθουν στην κατοχή του Δήμου Θερμαϊκού θα καταστραφούν μετά την απονομή των βραβείων και τη λήξη του διαγωνισμού σύμφωνα με όλα όσα ορίζει η Πολιτική Καταστροφής Προσωπικών Δεδομένων που εφαρμόζει ο Δήμος Θερμαϊκού. Περισσότερες πληροφορίες σχετικά με την Πολιτική Προστασίας Προσωπικών Δεδομένων του Δήμου μπορείτε να βρείτε στην ιστοσελίδα του Δήμου www.thermaikos.gr

• Σε περίπτωση καταπάτησης οποιουδήποτε από τους παραπάνω όρους η φωτογραφία αποκλείεται από το διαγωνισμό

• Με την συμμετοχή στον διαγωνισμό παραχωρείτε όλα τα πνευματικά δικαιώματα των φωτογραφιών που αποστέλλετε, στο Δήμο Θερμαϊκού

• Με την αποστολή φωτογραφιών αυτόματα σημαίνει ότι αποδέχεστε τους όρους συμμετοχής

• Επιλεγμένες φωτογραφίες απ αυτές που θα συμμετέχουν, θα αναρτηθούν στην ιστοσελίδα του Δήμου Θερμαϊκού ([www.thermaikos.gr](http://www.thermaikos.gr)) ανάλογα με τις ανάγκες και τις δυνατότητες του Δήμου , καθώς και στην σελίδα του Δήμου στο Facebook.

•Αν οι συνθήκες το επιτρέψουν μετά το πέρας του διαγωνισμού θα γίνει έκθεση με τουλάχιστον ένα έργο από κάθε συμμετέχοντα .

Εγγυητής της ομαλής διεξαγωγής των διαγωνισμών, ο έχων και την υψηλή επιστασία ο Αντιδήμαρχος Ψηφιακής διακυβέρνησης, κ. Καψάλας Συμεών.

Έναρξη διαγωνισμού 28 Ιουλίου 2022, και προθεσμία μέχρι 31 Αυγούστου 2022.

Ακολουθεί σύντομο βιογραφικό των μελών της τριμελούς επιτροπής.

Ηλίας Στεφανίδης: γεννήθηκε το 1943 και είναι κάτοικος Νέων Επιβατών. Είναι μέλος διαφόρων σωματείων πολιτιστικού περιεχομένου και ιδρυτής της καλλιτεχνικής Βιοτεχνίας Poliklono. Ασχολείται με την φωτογραφία (Αναλογική και Ψηφιακή) τα τελευταία 60 χρόνια. Συμμετείχε σε εκθέσεις φωτογραφίες με πληθώρα διακρίσεων. Σήμερα ο Ηλίας Στεφανίδης είναι εθελοντής-Φωτογράφος, σε διάφορους φορείς και σωματεία.

Βασίλης Ραπτόπουλος
Εκπαίδευση

Αριστοτέλειο Πανεπιστήμιο Θεσσαλονίκης

Πολυτεχνική Σχολή

Διπλωματούχος Χημικός Μηχανικός

Βαθμός 8,17

Έτος κτήσης 1989

Άδεια ασκήσεως επαγγέλματος Χημικού Μηχανικού : 1990

Άδεια διδασκαλίας μαθημάτων ειδικότητας Χημικού Μηχανικού : 1991

Παιδαγωγικές Σπουδές Σ.Ε.Λ.Ε.Τ.Ε., Βαθμός : Άριστα 9, έτος 1999

Diploma in Sales Management, ISMM ( Institute of Sales and Marketing

Management ), έτος 2005

Γλώσσες

Sorbonne / Certificat Pratique De Langue Francaise

Certificate of Proficiency in English / University of Cambridge

Certificate of Proficiency in English / University of Michigan

Επαγγελματική εμπειρία

Από το 1992 έως σήμερα

Διευθυντής Πωλήσεων στην εταιρία ΤΕΜΑΚ Α.Ε.Τ.Ε.

Αντικείμενο εταιρίας : Συστήματα επεξεργασίας νερού και δίκτυα ρευστών

Λοιπά στοιχεία

- Εκπαίδευση στο τμήμα σκηνοθεσίας θεάτρου στο Εργαστήρι Δραματικής Τέχνης ΝΤΟΥΕΝΤΕ, έτη 2019-2020

Πρακτική εξάσκηση

Σκηνοθεσία και επιμέλεια των θεατρικών παραστάσεων :

Έτος 2019, « Κάτι που δεν λέγεται », Tennessee Williams

Έτος 2020, « Παλιοί καιροί », Harold Pinter

- Παρακολούθηση κύκλων θεατρικού εργαστηρίου από το Κ.Θ.Β.Ε. για τις χρονικές περιόδους 2017-2018 και 2018-2019.

- Καθήκοντα Προέδρου, από το 2020, του πολιτιστικού συλλόγου « Σύλλογος Φίλων Θερμαϊκού ΑΠΟΛΛΩΝ », Δημοτική ενότητα Περαίας, Δήμος Θερμαϊκού, Θεσσαλονίκη.

- Καλλιτεχνική επιμέλεια και σκηνοθεσία μουσικο-θεατρικού τμήματος στο Βαφοπούλειο Πνευματικό Κέντρο, Δήμος Θεσσαλονίκης

Κωνσταντίνα Νάνου
Ονομάζομαι Νάνου Κωνσταντίνα και γεννήθηκα στο Βελβεντό Κοζάνης στις 25/11/1961

Σπούδασα: Σχέδιο δομικών έργων, Εσωτερική αρχιτεκτονική και σχεδιασμό αντικειμένου , καθώς και γραφιστική.

Ασχολούμαι με τη ζωγραφική και τη δημιουργία σκηνικών θεάτρου. Είμαι πρόεδρος του συλλόγου εικαστικών τεχνών Επανομής από το 2008 μέχρι σήμερα.

Μηχανιώνα 26 Ιουλίου 2022.

Ο Αντιδήμαρχος Ψηφιακής Διακυβέρνησης

Καψάλας Συμεών